***2018-2019-окуу жылындагы тарбия иштери боюнча
 аткарылган иштердин анализи***

***2018-2019- окуу жылында тарбия иштери төмөмөндөгү багыттар боюнча иш жүргүзүлдү:***

* Адеп-ахлактуулукка тарбиялоо;
* Эстетикалык тарбиялоо;
* Эмгекке тарбиялоо;
* Ден соолукту чыңдоо;
* Патриоттуулукка тарбиялоо;
* Окуучулардын өзүн-өзү башкаруу уюмун өркүндөтүү;
* Укук бузуулардын алдын-алуу;
* Кесипке багыт берүү :

2018-2019-окуу жылындагы тарбиялык иштерди анализдеп, жүргүзүлгөн иш чараларга токтолсок. Тарбия иштери жыл башында белгиленген пландарга ылайык жүргүзүлдү.

Класс жетекчилер жана өзүн-өзү башкаруу уюмунун мүчөлөрү менен ар бир айда аткарыла турган иштер талкууланып,бекитилген.

Жыл ичинде класс жетекчилер тарабынан тарбиялык пландын негизинде тарбиялык сааттар өтүлүп, укук бузуунун алдын алуу, окуучунун жүрүм-турум эрежеси, укук жана милдет, сабырдуулук ж.б. темаларда окуучулар менен жекече иштер өткөрүлүп, орчундуу маселелер боюнча иш алып барылып, өткөрүлгөн иш чараларга “тобокел” тобундагы окуучулар тартылып, системалуу иш алып барылды.

Окуучулардын сабакка,коомдук иштерге катышуусу, мектеп формасын кийиши такай көзөмөлгө алынып турду.

 ***Сентябрь:***  1-сентябрь салттуу түрдө “Билим күнү” белгиленди. Иш чарага 1-11-класстын окуучулары катышты. Класстарда “Билим күнүнө” карата “Биз тоо арасында жана өрөөңдүү тоолордо жашайбыз. Биздин Ата-Журтубуз –Ала-Тоо...”, “Менин кичи Мекеним” деген темаларда ачык сааттар өтүлдү. Бүткүл дүйнөлүк планетаны тазалоо күнүнө карата мектепте ишембилик өттү. Ишембиликке мектеп жамааты жана мектеп окуучулары катышып, мектептин тегерегин, арыктарды тазалашты. Мектепте жана ар бир класста жалпы ата-энелер чогулушу болуп, үч тараптуу келишимдер түзүлүп, бекитилди. Ар бир класста окуучулардын социалдык абалы такталып, социалдык паспорттору жаңыланды. 23-сентярь мамлекеттик тил күнүнө карата “Кыргыз тили-мамлекеттик тил” жумалыгы жана иш чара өткөрүлүп,активдүү катышкан класстар жана айрым окуучулар белгиленип,грамоталар менен сыйланышты. 1-11-класстарда “Өнөр алды кызыл тил”, “Улук болсом тилим менен улукмун” деген темаларда класстык сааттар өтүлдү.

Чынгыз Айтматовдун 90 жылдыгына карата 3 айлыктын негизинде башталгыч класстардын мугалимдери 2018-жылдын 21-сентябрь күнү «Слово о Чингизе Айтматове» деген темада иш чара өттү. Башталгыч класстын мугалими Шаршенова Айнагул Белековна Чынгыз Айтматовдун өмүрү, чыгармачылыгы тууралуу доклад окуду. Башталгыч класстын окуучулары «Ак кеме» повестинин негизинде чакан сахналаштырылган оюн көрсөтүштү. Иш чаранын сонунда окуучуларга «Бугу Эне» жомогу көрсөтүлдү.

 Жыл сайын мектепте балдар арсында укук бузуунун алдын алуу кеңешмеси шайланат. Кеңешменин курамы : ата-энелер, мектеп администрациясы, ЖӨИБнын инспектору, мектеп парламентинин башчысы. Кеңешме өзүнүн биринчи отурумунда балдар арасында укук бузуунун алдын алуу боюнча иш планын бекитти. Пландын негизинде аткарылган иштер:

1. Жашоо шарты оор, тарбиялоого кыйын жана “тобокел” тобундагы окуучуларды аныктоо;
2. “Тобокел”, тарбиялоого кыйын, мектепти ички көзөмөлүндөгү, ЖӨБИБнын каттоосундагы окуучулардын ата-энелери менен жолугуушулар, жекече түшүндүрүү иштери жүргүзүлдү;

Укук бузуунун алдын алуу боюнча жума сайын же болбосо бир чейрек сайын укук бузуунун алдын алуу кеңешмеси өткөрүрүлүп, көзөмөлсүз жүрүүнүн, укук бузуулардын жана кылмыштуулуктун алдын алуу, түнү интернет клубда жүрүү, интернет оюндарын ойноо, чылым чегүү, сабакты себепсиз калтыруу окуучулардын ден соолугуна, интелектуалдык, психикалык, руханий жана адептик өнүгүүсүнө зыян, өмүрүнө коркунуч же дайынсыз жоголуусуна алып келиши тууралуу окуучуларга, ата-энелерге түшүндүрүү иштери жүргүзүлдү. Кеңешменин бардык отурумдары протоколдонуп, журналга түшүрүлдү. ЖӨИБнын инспектору Алымбеков Р.Дж менен биргеликте жылдык иш план түзүлүп, Свердлов РИИБинин жетекчилиги менен макулдашылып, мектеп директору тарабынан бекитилди. Планды аткаруунун негизинде сентябрь айында 1-11 класстар боюнча мектептин ички көзөмөлүндөгү, «Риск» тобундагы, КДНдин каттоосунда турган окуучулар жөнүндө маалымат топтолуп, алдын-алуу иштери уюштурулуп, милициянын жаш досу түзүмү (отряды) түзүлдү. Класс жетекчилер 5-11-класстарга  класстык сааттарды   өтүп, зордук-зомбулуктун  алдын алуу боюнча түшүндүрүү  иштерин жүргүзүштү . Окуучулардын   жаш өзгөчөлүгүнө жараша «Рэкет деген эмне?»  «Зомбулуксуз мектеп» деген темада   класстык сааттар өтүлдү. Эгерде бирин-бири опузалоо, маскаралоо, же салык   салуу бири-бирине үстөмдүк кылуу сыяктуу көрүнүштөр мектеп ичинде  байкалса , же боло турган болсо сөзсүз өз убагында ата-энеге, класс жетекчилерге, мектеп администрациясына, “ишеним почтасы”, “ишеним телефону” же болбосо жана башка тийиштүү органдарга кайрылуу   керектиги жөнүндө билдирилди. Ошондой эле мектеп залында “Укук бузуунун алдын алуу” бурчу уюштурулду. Класс жетекчилер тарабынан ата-энелерге, окуучуларга массалык уруп-соогулар, рэкетчилик, тартип бузуулардын, кылмыштуулуктун алдын алуу боюнча чогулуштар өткөрүлдү.

Сентябрь айында жол коопсуздугу боюнча бир айлык өткөрүлүп, 1-4-класстарда “Жолдо жүрсөң абайла!”, “В гостях у светафора” темалар боюнча класстык сааттар өтүлдү. Ата –энелерге жана окуучуларга жолдо жүрүү, техникалык коопсуздук эрежелери тууралуу түшүндүрүү иштери жүргүзүлдү. 1-11-класстын окуучулары “Үй-мектеп” маршуруттук схемасын түзүштү. Башталгыч класстарда жол коопсуздугу бурчу жасалгаланды.

 ***Октябрь айы боюнча салттуу иш-чаралар, класстык сааттар :*** “Карылар күнү” карата 28-сентябрьдан 15-октябрьга чейин бир айлык белгиленип, анын негизинде мектепте карыларыбызга карата концерттик иш чара өткөрүлсө, 1-4-класстын окуучулары чоң ата, чоң энелерге арнап куттуктоо баракчаларын жасашса, 5-11-класстарда класс жетекчилер тарабынан класстарда улгайган адамдардын катышуусунда класстык сааттар өтүлсө, 7-класстын окуучулар менен биргеликте карылар үйүнө барып, аталарына, апаларына колунан келген жардамдарын көрсөтүп келишти.

Мугалим... кандай гана ардактуу сөз. Мугалим кылымдардан бери келе жаткан эскирбеген кесип. Анын педагогикалык акыл топтому, алысты көрө билгендиги, изденгичтиги жана жаш баладай жумшак баёоо көңүлүн, бүткүл чыгармачылык кудуретин келечек ээлерине терең билим, мыкты тарбия берүүгө жумшагандыгы менен кадырлоого ээ болгон инсан эмеспи. 2018-жылдын 5-октябрь күнү № 46 орто мектебинде Эл аралык мугалимдер күнү белгиленди. Мектептин администрациясы, ар бир класстын жакшы окуган окуучулары жана мектеп парламенти таңкы саат 7-30да мектептин кире беришине кызыл килемче төшөп, эки катар болуп тизилип, колдоруна түстүү шарларды кармап, ар бир мугалимге даярдаган таттуу белектери менен мугалимдерди шаңдуу тосуп алышты. Мындан сырткары мектеп окуучулары жана уюштуруучулар тарабынан “Мугалимдер күнүнө” карата даярдалган чакан концерт мектептин залында көрсөтүлдү. Мектеп директору мугалидерди Кыргыз Респуликасынын билим берүү Министирлигинен келген Ардак Грамоталар жана сыйлыктар менен сыйлаган.

 26 – октябрда Б. Кыдыкеева атындагы ЖКТ театрында №20 МАБ тарабынан Чынгыз Айтматовдун 90 жылдыгына карата уюштурулган сынак өткөрүлдү. Сынакка №46 орто мектебинин 9,10,11-классынын окуучулары катышышты. Сынакта окуучлар Чынгыз Айтматовдун «Ак кеме» повестинен чакан үзүндү аткарышып, өзүлөрүнүн кийизден жасалган кол эмгектерин көрсөтүшүп, район ичинде 6 мектептин арасында байгелүү I орунга ээ болушту. Окуучуларды сынакка даярдаган мугалимдер: Каджибекова Э.К, Сыдыкова Г.К, Оморова С., Ботанова М.

2018-жылдын 29-октябрь күнү №46 орто мектебинин жыйындар залында мектеп администрациясы, класс жетекчилер, жаш өспүрүмдөрдүн тескөөчүсү милициянын капитаны Алымбеков Руслан Джаанбаевичтин жана милициянын капитаны Кадыркулов Зоокарбек Кудайбердиевичтин катышуусунда 5-11 класстарга укук бузуунун алдын алуу боюнча чоң жыйын өткөрүлдү. Жыйында мектеп директору окуучуларга мектептеги жаш өспүрүмдөрдун тескөөчүсү Алымбеков Руслан Джаанбаевичти тааныштырды. Азыркы учурда жаштар арасында укук бузуулар, массалык түрдө уруп-соогулар көп болуп жаткандыгы тууралуу маселе каралды. Бишкек шаарынын №47 орто мектебинде болуп өткөн окуядан конкреттүү мисалдар келтирилди.Ошондой эле №46 орто мектебинин жаш өспүрүмдөрдүн тескөөчүсү Алымбеков Руслан Джаанбаевич 5-11 класстын окуучуларына “Массалык уруп-соогулар жана алардын залакасы” (“Групповые драки и их последствия”) деген темада лекция окуду. Ал өзүнүн докладында азыркы учурда жашы жете электердин укук бузуусунун алдын алуу системасын кароодон мурда , алгач кылмышты эскертүү жоболоруна көңүл буруу керек экендигин жана кылмышты эскертүү –бул окуучуларды, коомду, мамлекетти кылмыштан сактоо, балдардын кылмышка бааруусунун себептери көп, анын бири өспүрүмдүн өзүнүн кылган ишине жоопкерчиликти акыр аягына чейин түшүнбөгөндүгү. Акылы жете элек жеткинчектер өздөрүнүн жосунсуз кылык- жоруктарын жашы жете электигине байланыштуу кылмыш деп эсептешпейт, демек жоопко тартылбайт, себеби кылмыш жообуна тартуу жалпы жонунан 14 жашка толгондон башталат, ошондуктан ар бир үчүнчү окуучу укук бузууга бара тургандыгын баса белгиледи.

Кыргыз Республмкасынын ички иштер министирлигинин милициянын генерал-майору Э. А. Алиев атындагы Академиясынын окутуучусу милициянын капитаны Толонбаев Улукбек мектеп окуучуларына “Жаш өспүрүмдөр арасындагы кылмыштуулук” деген темада доклад окуду. Докладында окуучуларга кылмыш, күнөө, аморализм, жоопкерчилик жана анын түрлөрү тууралуу түшүндүрүп берди.

1. Завел чужую машину, чтобы покататься (велосипед)
2. Положил карман нож и пошел на дискатеку.
3. Метнул камень в убегающего обидчика.
4. Объясните, что такое умесел и умышленное преступление?
5. Что такое ответственность?
6. Самый строгий вид ответственности?
7. Что такое саучасти в преступлении. Как вы это понимаете?
8. Как впотребление алкоголя влияет на совершение преступления?-деген сууроолорду узатуу менен окуучулардын арасында талкуу жаратты.

Мектептин социалдык педагогдору Каскеримова Б.Ы., Исламова Н.А., жогорку класстын окуучуларына жаш өспүрүмдөр арасында кылмыштуулуктун, укук бузуунун алдын алуу максатында “Биздин мектепте рэкет деген барбы? Эгер бар болсо канча суммадагы акча сурашат? Акчаны кимден алып бересинер? Акча алып жаткан адамдардын атын атап бере аласыңарбы? Мындай учурларды мугалимдерге, мектеп администрациясына, ата-энелерге билдиресиңерби? деген сууроолорду берүүнүн негизинде жашыруун анкета жүргүзүлгөн.

Свердлов райондук Билим берүү борбору тарабынан 2018-жылдын 19-октябрь айынан тарта 19-ноябрга чейин “укук бузуунун алдын алуу” боюнча эки айлык жарыяланган. Буйруктун негизинде мектепте “укук бузуунун алдын алуу” боюнча иш чаралардын планы түзүлгөн. Укук бузуунун алдын алуу боюнча өткөрүлгөн эки айлыктын негизинде мектептин спорт залында 6-10-класстар арасында « Спорт- баарыбызды бириктирет» деген темада чоң спорттук мелдеш өткөрүлдү. Бул мелдешке спортту сүйгөн жана тынымсыз машыгуу менен мыкты көрсөткүчтөргө ээ боло алган улан, кыздар катышышты. I,II,III орунду алган класстарга ардак грамоталар тапшырылды.

Укук бузуунун алдын алуу боюнча өткөрүлгөн эки айлыктын негизинде психоактивдүү заттар жана аларды колдонууну алдын алуу максатында 1-4- класстарда “ Зыяндуу көндүмдөрсүз жашоо”, 5-9-класстарда “Сенин ден соолугуң-улут ден соолугу”, 10-11-класстарда “Тамеки, алкаголь жана алардын зыяндуулугу” деген темада класстык сааттар өтүлдү.

 Адам укугу боюнча жарыяланган 2 айлыктын негизинде «Мен жана менин укугум» деген темада 5-8- класстар арасыннда сүрөт конкурсу өткөрүлгөн.Эң жакшы тартылган сүрөттөр Бишкек шаарынын Билим берүү башкармалыгы тарабынан уюштурулган шаардык конкурска жиберилген. Окутуу орус тилинде жүргүзүлгөн 8-а классынын окуучусу Асанбекова Алина «Мен жана менин укугум» деген темада тарткан сүрөтү шаар ичинде мектептер арасында эң мыкты тартылган сүрөт деп табылып, акыйкатчы Токон Мамытов тарабынан окуучуга ардак грамота жана башка белектер тапшырылган.

“Алтын күз”,”Күз берекеси” дасторкону жайылып,”Күзгү бал” концерттик программасы өтүлдү.Дубал газеталар илинип,”Күзгү боектор” деп аталган көргөзмө уюшулду. Көргөзмөдө түрлүү жалбырактардан жасалган буюмдар,сүрөттөр көргөзүлдү.

**Ноябрь :** Ар бир жума сайын кыздар кеңеши,балдар кеңеши,өзүн-өзү башкаруу уюмдарынын жыйналыштары өтүлүп турду.Соцпедагог,ИДН,өзүн-өзү башкаруу уюмунун мүчөлөрү, класс жетекчи,ата-энелер комитети, администрация тарабынан “Үй-бүлө”,”Өспүрүм” рейддери жүргүзүлүп турду. Ар бир жума сайын окуу китептери, күндөлүктөр, дептерлердин сакталышы текшерилип турду.

11-ноябрь күнү 7-б/р, 6-б/р классынын окуучулары Ата-Бейит мемориалдык комплексине экскурсияга барып келишти.

 **Декабрь:** 3-декабрь Эл аралык майыптар күнүнө карата №46 орто мектебинде " Жакыныңа жардам бер" аттуу акция өткөрүлдү.  Акциянын максаты   мүмкүнчүлүгү  чектелген, аз камсыз болгон, турмуш шарты оор балдарга кайрымдуулук жана колдоо көрсөтүү. Бул акциянын жүрүшүндө №46 орто мектебинин  мугалимдери,окуучулары жана ата энелер мүмкүнчүлүгү чектелген балдарга  кийим-кече, бут кийимдерди, таттууларды, кеңсе буюмдарды, оюнчуктарды чогултуп беришти. Тигүү цехинде иштеген окуучулардын ата-энелери кышкыга жылуу кийимдерди берип жиберишкен. Кайрымдуулук жана колдоо көрсөтүү үчүн чогултулган белектер  ( кийим-кече, кеңсе буюмдары, бут кийимдер, таттуулар)  Бишкек шаарындагы №30 мүмкүнчүлүгү чектелген окуучулардын мектебине тапшырылды.

 Ч Айтматовдун туулган күнүнө карата “Кыргыздын өчпөс жылдызы” аттуу жумалык өткөрүлдү. Жумалыкта чыгармаларынан көркөм окуу, үзүндүлөрдү аткаруу конкурсу, Айтматовдук окуу,дубал газеталар, чыгармаларынан иллюстрациялар,сүрөттөр,рефераттар,дил баяндар конкурстары өткөрүлдү.

4-декабрь “Манас күнү” белгиленип, Саякбай Каралаев, Сагымбай Орозбаковко арналган иш чара мектептин чоң залында өттү.

Суицид жана кылмыштуулук боюнча ата-энелер,мектептин мед айымы, мугалимдер, окуучулардын катышуусу менен суицид жана балдар кылмыштуулугу, Анын себептери жана алдын алуу боюнча ой толгоо сабагы өткөрүлдү.

1-декабрь Бүткүл дүйнөлүк ВИЧ/СПИД илдетине каршы күрөшүү күнүнө карата 2018-жылдын 29-ноябрь күнү  “СПИДди токтотобуз! Убадабызды аткарабыз!” деген темада иш чара өткөрүлдү. Иш чаранын жүрүшүндө 5-11-класстар арасында “СПИДди токтотобуз” аттуу акция уюштурулуп, ага окуучулар СПИДге каршы күрөшүүнүн символу болгон кызыл ленталарын тагынып келишти.

Иш чаранын экинчи бөлүгүндө мектеп парламенти жана 9-10-класстар тарабынан уюштурулган  “Сен жалгыз эмессиң” аттуу форум театр жыйындар залында коюлду. Форум театрдын негизги максаты  азыркы жаштардын туура жолду тандоого өбөлгө түзүү жана жаркын келечекке үндөө. Окуучулар жолдон адашып тамеки, спирт ичимдиктерин, наша колдонгон жаш баланын кейпин  чагылдырышып, ошону менен катар баланын ички жан дүйнөсүндөгү абалды көргөзүп беришти. Акырында баланын достору анын жалгыз эмес экендигин далилдеп, жаркын жашоого  чакырып, жардамдарын аябай тумандуу жашоодон сууруп чыгышты.

“СПИД кылым душманы” аттуу видеоролик көргөзүлдү. Самарова Айкерим Айбековна “СПИД илдетинин келип чыгуу тарыхы” деген темада доклад окуду.

1-декабрь СПИД менен күрөшүүнүн дүйнөлүк күнүнө карата иш-чараларды жүзөгө ашыруу алкагында №46 орто мектебинин окутуу орус тилинде жүргүзүлгөн 7-б классынын окуучулары Билим берүү башкармалыгы тарабынан уюштурулган "Статусуңду бил" аттуу шаардык конкурска катышышкан. Кийизден, колго жасалган дубал гезит шаардык мектептер арасында эң мыкты деп табылган. Бул эң жакшы кийизден жасалган жасалгага 7-б классынын окуучулары "Акылдуу саат" жана башка белектер менен сыйланышкан.

9-декабрь коррупциянын алдын алуу максатында тегерек стол уюштурулуп, мектеп парламенти “Стоп коррупция” деген темада доклад окушту.

2018-жылдын 7- декабрь күнү №46 орто мектебинин 30 окуучусу Чынгыз Айтматовдун 90 жылдыгына карата А.Осмонов атындагы Кыргыз улуттук китепканасында уюштурулган китеп көргөзмөсүнө жана поэзия кечесине барып келишти.

11-12- декабрь «Театр күнү» деп белгиленип, 1-4-класстын окуучулары Чынгыз Айтматовдун «Биринчи мугалим» повестинин негизинде Кыргыз улуттук циркинин артистери тарабынан, улуттук оюндардын негизинде түзүлгөн, акробатиканын, гимнастиканын элементтери колдонулган, айрым фрагменттери комуз менен аткарылган оюндарды көрүп келишти.

 2018-жылдын 27-декабрь күнү мектептин спорт залында 1-11-класстарга «Жаңы жыл-сыйкырдуу майрам!» деген темада Жаңы жылдык иш чара өткөрүлүп, майрамдык кечеде башталгыч класстын окуучуларына «Кар ханышасы» жомогу, ал эми жогорку класстын окуучуларына Жаңы жылдык дискотека коюлду. Жаңы жылдык кечеде окуучулар жомоктогу фантастикалуу каармандарынын түрдүү кийимдерин кийип келишти. Алардын арасында каракчылар, сыйкырчылар, ханышалар, пираттар, бэтмэндер катышышты.

«Жаңы жылың менен сүйүктүү шаарым!» 2018-жылдын 14-декабрдан 31-декабрга чейин Бишкек шаарынын мэриясы тарабынан уюштурулган Жаңы жылдык конкурс өтүп. Конкурстун шарты боюнча окуучулар Жаңы жылдык :Куттуктоо, селфи, видеоролик тартышып, 9-б/к классынын окуучулары 5000 сомдук сертификатка татыктуу болушту.

Биринчи жарым жылдыкта пландаштырылган иш-чаралар ийгиликтүү, тарбиялык пландын негизинде ишке ашырылды; Салттуу иш-чаралар : класстык сааттар, рейддер, жаш өспүрүмдөр арасында алдын алуу боюнча иш-аракеттер болуп саналат.

**Январь :** Окуучулардын жүрүш - турушу, тартиби боюнча “Өзүн алып жүрүү маданияты” темасында аңгемелешүү болуп, тартиби начар балдар менен иш жүргүзүлдү. Сергек жашоо мүнөзү : мед. кызматкерлери менен жугуштуу оорулардын профилактикасы, алдын алуу, сактануу боюнча жолугушуулар өттү. Класстарда сасык тумоонун алдын алуу боюнча жат жазуу иштери алынды.

ИДН, милиция кызматкерлери менен бирдикте окуучулар арасында зордук зомбулукту, рекетти болтурбоо,алдын алуу максатында жолугушуулар өтүлүп, түшүндүрүү иштери жүргүзүлдү.

«Сыйкырдуу театр дүйнөсү» билим берүү башкармалыгы тарабынан №28 мектебинде 8-январь күнү мектеп театрларынын сынагы өтүп, сынакка окутуу орус тилинде жүргүзүлгөн 9-10-класстын окуучулары жана жетекчиси орус тили жана адабияты мугалими Нагорнова Надежда Игнатевна менен орус элдик «Морозка» аттуу жомоктон үзүндү коюшуп, өзүлөрүнүн актердук чеберчилигин, сүйлөө маданиятын көрсөтүшүп, 20га жакын мектептин театр жамааттары арасында окуучулардын эмгектерин көрүнүктүү театр ишмерлери бааланып, жыйынтыгында окуучулар байгелүү орунга ээ болушуп , 2019-жылдын 1-июнунда Т. Абдумомунов атындагы кыргыз улуттук академиялык драма театрынын сахнасында жалпы элге көрсөтүлө турган иш чарага жолдомо алышты.

9-б кыргыз классынын окуучулары «Тагдыр сыноосу» деген кыска метраждуу корком тасма тартышып, Республикалык III «Карек» балдар сынагына катышып, калыстар тобунун атайын сыйлыгынын ээси болушту. Ценаристери 9-б/к класс. Койгон режиссер жана монтажор 9-б/к классынын окуучусу Тыныбеков Кайрат жана Нурмаматов Турсунбек. Башкы каармандар Нурканбек уулу Адилет, Байышбек уулу Толонмырза.

2019-жылдын 31-январь күнү Свердлов райондук билим берүү бөлүмү  тарабынан  адеп-ахлактуулукка, ошондой эле аскер-атуулдукка чакыруу жана мекенди сүйүүгө тарбиялоо максатында “Жоокер ыры” кароо сынагы болуп өттү. Бул сынакка  11-Б классынын окуучусу Туктасин кызы Адина  “Курманбек” , “Эр жигит эл четинде”  атуулдук, патриоттук ырларын  жандуу үн менен аткарып, өзүнүн көркөм кудуретин көрсөтүү менен, мыктылардын ичинен суурулуп чыгып, шаардык мектептер арасында өтүлүүчү кароо-сынакка жолдомо  алды.

 2019-жылдын 24-апрель күнү Бишкек шаарында өткөрүлгөн «Жоокер ыры» сынагынын финалдык кечесинде Мурзаева Адина ардак грамота жана баалуу белектин «Планшет» ээси болду.

2019-жылдын январь айында 1-4-класстарынын мугалимдери мектеп окуучуларына жол кыймылынын коопсуздугун алдын алуу максатында “В гостях у светафора” деген темада иш - чара өткөзүштү. Окуучулар жол эрежеси тууралуу жаттап келген ырларын айтышты. Окутуу орус тилинде жүргүзүлгөн 4-Б классынын окуучулары бийин тартуулашты. Башталгыч класстын мугалими Шаршенова Айнагүл Белековна окуучуларга жолдо жүрүүнүн эрежелери тууралуу табышмактарды жашырды, окуучулар жаңылбастан табышмактардын жообун туура табышты. Иш чаранын негизинде 1-4-класстарынын окуучулары жол кыймылынын эрежелери боюнча “Мой безопасный путь до школы”, “Менин мектепке чейинки коопсуз жолум” деген темада тартып келген сүрөттөрүнөн сүрөт көргөзмөсүн уютурушту. Иш чаранын соңунда башталгыч класстардын окуучуларына “Жол кыймылынын эрежелерин үйрөнөбүз” аттуу мультфилм көргөзүлдү.

**Февраль :** 2019-жылдын 15-февраль күнү №46 орто мектебинин чоң залында “Ооган согушу – жан-дүйнөмдүн оорусу ” деген темада Афганистан аймагынан Советтик армиянын чыгарылгандыгына 30 жыл болгондугуна карата иш чара өткөрүлдү. Аталган согуш канчалаган үй-бүлөлөргө азаптуу окуяларды алып келип, канчалаган ата-энелерди какшатып, жаш наристелерди сыздаткан. Бул согушта биздин жоокерлер өздөрүнөн кийинки муундардын жакшы жашоосу, көз карандысыздыкта өмүр сүрүүлөрү үчүн жан беришкен. Иш чара оогон согушунда курман болгондорго карата 1 мүнөттүк эскерүү менен башталды. Тарых мугалими Кадырова Элзат Билаловна окуучуларга “Ооган согушунун келип чыгуу тарыхы” тууралуу слайд көрсөтүү менен маалымат берди. Маалыматта ооган согушунун адам баласына тийгизген таасирин, согуштун келип чыгуу себептерин, жүрүшүн, согушка катышкан кыргыз жоокерлерин, экономикалык жоготууларын жана ошондой эле бүгүнкү күндө афган согушунун ардагерлерине берилүүчү камкордук жөнүндө айтып өттү. Ал эми 8-в/к классынын окуучулары сөзү Каныбек Иманалиевге таандык “Ооган ыйы” дастанынан үзүндү аткарышса, 6-а/к кыргыз классынын таланттуу окуучулары сөзү Камчыбек Жусуповка таандык “Афган” аттуу обондуу ырды ырдап беришти.

Поэзия кечеси: 2019-жылдын 15-февраль күнү Бишкек шаарынын борборлоштурулган китепкананын №26 филиалы тарабынан уюштурулган Карбалас Бакировдун 65 жылдыгы жана Кыялбек Урманбетовдун 60 жылдык мааракелери Бишкек шаарынын №46 орто мектебинин окуучулары менен биргеликте белгиленди. Бул кечеде окуучулар маараке ээлери менен бетме-бет көрүшүп, курч калемдерине таандык ырлары менен таанышып, акындар баскан балалык из, студенттик күн, акындык өнөрдүн тарыхы жана ар бир жазып чыккан китептеринен учкай маалыматтарды алып, жан дүйнөлөрүнө поэзия ааламын сиңиришти десек болот. Ошондой эле кечеде №46 орто мектебинин окуучулары жөн гана көрүүчү болбостон өз өнөрлөрүн да тартуулоого жетишти. Мисалга алсак, 9-б классынын окуучулары Алымбаева Жазгул, Маматсалы уулу Нурлан, Тыныбеков Кайрат жогоруда аты аталган акындардын ырларынан көркөм айтышса, 6-а жана 11-б классынын окуучулары Кыялбек Урманбетовдун обондуу ырларын хор жана жекече номер менен аткарып беришти.

“Эр жигит” 2019-жылдын 18-февраль күнү мектептин спорт залында “Эржигит” сынагы өткөрүлдү. Бул сынакка 10-11-класстын окуучулары катышты. Иш-чара окуучуларды патриоттуулукка тарбиялоо, чоң класстардын окуучуларынын атайын жана физикалык даярдыктарын өнүктүрүү, сергек жашоого үндөө. Окуучулар АКС автоматын чечип- чогултууда , 16 кг Жимгирди көтөрүүдө, химзащитаны (химиялык коргону кийими) кийип- чечүүдө өзүлөрүнүн мыкты даярдыктарын көрсөтүп, окутуу орус тилинде жүргүзүлгөн 11-а классы 1 орунга, II орунга окутуу кыргыз тилинде жүргүзүлгөн 11-Б классынын окуучулары, III орунга окутуу кыргыз тилинде жүргүзүлгөн 11-А классы татыктуу болушуп, ардак грамоталар менен сыйланышты.

21-февраль- Бүткүл дүйнөлүк тил күнүнө карата “Улут жүзү эне тил, жоготпостон сактай бил” аттуу шаардык семинар, иш чара өткөрүлдү. Иш чарага шаардык мектептердин кыргыз тили жана адабияты мугалимдери, Свердлов райондук билим берүү борборунун кыргыз тили бөлүмүнүн башкы адиси Абдыкасымова Э.Т. конокто болушту. Окуучулар Эл аралык эне тил майрамына арнап концерттик программа көрсөтүштү. Түрдүү элдин тилинде сөз сүйлөшүп, ыр-бийлер аткарышып,  улуттук кийими, салт-санаасын көрсөтүү менен өзгөчо шаңдуу өткөрүштү.

23-февраль Ата Мекенди коргоочулардын күнүнө карата 5-6 класстарда дубал гезиттер чыгарылып, “А ну-ка парни” конкурсу өткөрүлдү.

Март айында: “Ак калпак күнү” 5-март күнү №46 орто мектебинде Свердлов райондук №20 аймактык территориалдык башкармалыгы менен биргеликте жылдагыдан да шаңдуу, жандуу уюштурулган “Ак калпак күнү” белгиленди. Быйылкы жылдын өзгөчөлүгү майрамдын урматына окуучулар өзүлөрүнүн чакан коцерттик номерлерин тартуулашты.

Ал эми кыргыз элинин кылымдан-кылымга сакталып, мурас катары калган улуттук баш кийимин аздектөө, кыргыз элинин баалуулугу катары балоо максатында демилге көтөргөн режиссер Рысбек Жабиров, Свердлов райондук №20 аймактык территориалдык башкармалыгынын башчысы Сагынбек уулу Нурбек конокто болду.

Майрамдык салтанатта сөз сүйлөгөн Рысбек Жабиров “Ак калпак күнү” расмий түрдө майрам болбосо да, кыргыз эли үчүн чоң майрам экенин, ак кар баскан Ала Тоонун чокуларын чагылдырган улуттук баш кийимибиз Кыргыз жигиттерине айбат,сүр берип, айкөлдүгүн көргөзүп эң негизгиси ак калпагы менен алар ар дайым бийик экенин даңазалап келет. Баарыбызда эле ушундай сезим пайда болсо керек, жапырт ак калпак кийген мырзаларды көргөндө көкүрөктө мекенчил сезим күчөп, Кыргыз болуп жаралганыбызга сыймык артарын билдирди.

Кыргыз элинин ак калпагын баалуулук катары балоо максатында демилге көтөргөн Рысбек Жабиров №46 орто мектебиндеги спорт, билим, көркөм окуу жаатында райондо эле эмес шаарда, республикада татыктуу орунга ээ болгон окуучуларга өзүнүн белекке алып келген ак калпактарын тапшырды.

3-март мамлекеттик туунун 26-жылдыгына карата 1-11-класстардын класс жетекчилери класстык сааттарды өтүштү. Мектептин алдында салтанаттуу гимндин коштоосунда тууну көтөрүү аземи болуп өттү.

8-Март Аялдардын Эл аралык майрамына арналган аплардын катышуусунда ачык тарбиялык сааттар, 10-класстын даярдоосунун астында мугалимдерге жана апаларга арналган концерттик программа коюлду. Башталгыч жана 5-6-класстарда “Менин сүйүктүү апам” деген темада сүрөт конкурсу өттү.

Жугуштуу оорулардын профилактикасы боюнча мед кызматкерлери, АДК кызматкерлери менен кургак учук оорусуна каршы иш чаралар өткөрүлдү.

Кыргыз Республикасынын Президентинин 2019 – жылдын, 1 – мартында чыккан Жарлыгына ылайык айлана – чөйрөнү тазалоо боюнча ишембилик өткөрүлүп, мектептин кызматкерлери жана окуучулар мектептин айланасын, арыктарды тазалашып, бак-дарактарды актап, жаңы көчөттөрдү, гүлдөрдү отургузуп ишембилик жүргүзүштү.

“Нооруз “майрамына карата концерттик майрам уюштурулуп, кыргыздын улуттук ырлары,бийлери, каада-салттары, тамак-аштары көрсөтүлүп, мектеп окуучулары ата-энелерге майрам тартуулашты.

**Апрель:** 2019-жылдын 12-апрель күнүСвердлов районунун №46 орто мектебинде окуучулар, мугалимдер жана мектеп кызматкерлери менен биргеликте жаратылыш кырсыктары, жер титирөө, сел каптоо, суу ташкындары, өрттөн кантип сактануу керек жана даярдануу максатында озгөчө кырдаалдар башкармалыгынын планынын негизинде “Жарандык коргоону” күнү өткөрүлдү. Иш чарага жалпы 730 окуучу катышты. Бул иш чарага жарандык коргоону бөлүмүнүн башчысы Акматов Бактияр Замирович катышты.

 Иш чараны өткөрүүдө Жарандык коргоону комиссиясы, жаш куткаруучуладын отряды, өрт өчүрүүчүлөрдүн отряды өзүлөрүнүн мыкты даярдыктарын, шашылыш эвакуациялоо боюнча практикалык машыгууларын көргөзүштү. “Көңүл бургула!” сигналы берилгенден кийин окуучулар, мугалимдер, мектеп кызматкерлери мектептин (үйрөнүүчү өзгөчө кырдаалдар боюнча) коопсуз жерине келип тизилип, ЖК комиссиясынын мүчөсүнө рапорт беришти. Рапорт берүү учурунда 10-а/к классынын кыргыз тили жана адабияты мугалими Каджибекова Э.К сабакта келген окуучулардын саны 28 окуучу болсо, коопсуз жерге 27 окуучу гана чыгып, бир окуучусу Ашыралиева тунук кырсык болгон жайда калгандыгын билдирди. Комиссиянын төрагасы Жаш куткаруучулар отрядын жардамга жөнөттү. Жаш куткаруучулар окуучуну кырсык болгон жайдан алып чыгышты.

Кырсыкка учураганда, кырсык болгон жерге медициналык кызматкер келгенче же дарылоо мекемесине жеткиргенче кишинин өмүрүн сактоо максатында 11-Б классынын окуучулары Рыскулбекова Лира, Кыясова Айдана окуучуга биринчи жардам көрсөтүштү. Биринчи жардам өз убагында жана туура көрсөтүлсө, андан аркы медициналык жардам натыйжалуу болот.

Ошол себептен окуучулар сөөктүн ачык сыныгында тез жана туура таңып жана шакшактоо оорулуу эстен танып калган да капталынан жаткыруу кекиртек менен бронхко кусунду жана кан кирип тумчугуп калуудан, сыныкта, сөөк муундан чыкканда, тарамыш чоюлуп же үзүлүп калганда кол-бутту кыймылсыз абалга келтирип таңуу , мында тактай, бутак, картон жана башка нерселерди пайдаланып, тайпы, жоолук, кур, чүпүрөк айрыгы менен байлап таңса, эгерде сөөк сынбай эле тарамыш чоюлуп же үзүлүп калса кантип биринчи жардам көргөзүш керек экендигин практикада көрсөтүштү.

Иш чаранын соңунда бардык катышуучулардын жана чакырылгандардын катышуусу менен ЖК күнүнүн жыйынтыгы чыгарылды. Мектеп директору Сматова Г.Ш. кырсык тобокелин азайтуу жана жарандык коргоону боюнча мыкты командаларды жана активистерди ардак грамоталар менен сыйлады.

Адам баласы бул жарык дүйнөгө келгенден баштап өзүнүн жашоосунда кандайдыр бир талант болот эмеспи. Анын сыңарындай азыркы өсүп келе жаткан жаш муундардын табигат тартуулаган өнөрү бар.  2019-жылдын 15-апрель күнү Юрий Гагариндин 85 жылдыгына арналган  Космоско саякат  аттуу кечесинде өзүнүн чыгармачылыгы менен Зодиак топ жылдыздарынын моделин жасап, мыкты ачылыш жана чыгармачылык ишин көрсөтө алды.

2019-жылдын 18-апрель күнү Свердлов райондук билим берүү борбору тарабынан уюштурулган “Эржигит” сынагы болуп өттү. Бул сынакка окутуу орус тилинде жүргүзүлгөн 10-11-класстын окуучулары катышты. Сынакка район боюнча 19 мектептин окуучулары катышышкан. 10-11- классынын окуучулары өзүлөрүнүн аскердик даярдыктардын алгачкы баскычтары болгон катарга туруу, басуу жана катарда баратып ырдоо тапшырмаларын аткарышып, аскердик кесипке байланыштуу суроолорго жооп берип, АК-74 автоматын чачыратып, кайра жыйнап, тоскоолдуктардан өтүү боюнча таймашышып, райондо 19 мектептин арасында III орунга татыктуу болушуп, ардак грамота жана баалуу сыйлыктар менен сыйланышты.

2019-жылдын 22-апрель күнү Свердлов райондук билим берүү борбору тарабынан уюштурулган “Манас урпактары- Айтматов ар бир баланын жүрөгүндө ” фестивалы болуп өттү. Бул Фестивалга Чынгыз Айтматовдун «Ак кеме» повестинен «Бугу эне» жомогун аткарып, 1-б кыргыз классынын окуучулары жана класс жетекчиси Нурбек кызы Умут II орунга татыктуу болушту. Нурбек кызы Умут чыгармачыл мугалим аталып ардак грамота жана «Жар Манас» китеби, Балдар фольклорунун 1 томдугу менен сыйланса, окуучусу Абдыжапаров Дамир «Айкөл Манас» аттуу китеби менен сыйланган.

Свердлов районунда «Жол кыймылынын жаш инспектору» кароо-сынагы өтүп, сынакка 7-8- классынын окуучуларынан түзүлгөн жол кыймылынын жаш инспекторлору катышып. Сынакка 10 команда катыштып, атайын калыстар тобу түзүлүп, сынак 7 баскычта өттү. Мында жол белгилерин айырмалай билүү, сапка тизилүү, жол коопсуздугун сактоо боюнча окуучулар көнүгүүлөрдү аткарышты. Жол белгилерин айырмалай билүүдө 8-а классынын окуучусу мыкты жооп берип, акылдуу саатка татыктуу болду. Сынак жаш инспекторлорду жолдо жүрүүнүн эрежелерин сактоого үндөп, келечекте тартип сакчысы болууга кыялданган окуучулар үчүн сынак пайдалуу экенинин түшүнүштү.

2018-2019-окуу жылындагы спорт сүйүүчүлөрүн спортко жана сергек жашоого үндөө максатында воллейбол оюндары боюнча мектеп лигаларынан курамынан турган командалардын арасында райондук мелдеш өткөрүлдү. Оюн №46 орто мектебинин спорт залында өттү. Воллейбол оюну боюнча мектеп лигалар арасында 24 команда катышты. Жыйынтыгында 1-орунду №46 орто мектебинин балдар арасында түзүлгөн мектеп лигасы ээлеп, кубок, медаль жана диплом менен сыйланышты. Мектеп лигасы шаарда өтүлүүчү воллейбол оюнуна жолдомо алышты. Ал эми 4-орунга кыздар арсында түзүлгөн команда татыктуу болушуп, кызыктуу оюн көргөзүштү.

Улуу Жеңиштин 71-жылдыгына карата мектепте алдында “Эч ким, эч нерсе унутулбайт” деген темада майрамдык иш чара өттү. Иш чарага согуш ардагерлери чакырылып, окуучулар ардагерлерди куттукташып ыр, бий, “Эр жигит”, “Жол кыймылынын жаш инспекторлору” тарабынан парад көргөзүлдү. 9-классынын окуучулары, кеченин катышуучулары, ата-энелер, мектеп жамааты менен биргеликте Жеңиш бийин бийлешти.

2018- 2019- окуу жылында 1-11-класстарда пландын негизинде бир нече жолу укук бузуунун алдын алуу кеңешмеси өткөрүлүп, 12 окуучу мектептин ички көзөмөлүнө коюлган. Кеңешмеде окуучулардын сабакка болгон катышуулары, кечигүүлөрү,тартиптери тууралуу маселелер каралды. Натыйжада, сабакты себепсиз көп калтыргандыгы үчүн 9-а/к классынын окуучулары Мыктыбек уулу Аман, Мыктыбек уулу Эсен, сабактан кечигип, кыргыз адабияты сабагына катышпай жүргөндүгү үчүн 9-б/о классынын окуучусу Ким Станислав, Каленова Бермет, уруулук кылгандыгы үчүн 9-а/о, 9-в/к классынын окуучулары Орозбаев Эмиль, Мамасаитов Марлен, Батырбек уулу Дөөлөт, тартип бузгандыгы үчүн 8-б/к Батырбекова Элиза, Бейшенбаева Алия, 9-б/о классынын окуучулары Молдошов Данияр, Нурмаматов Рамазан комиссияда каралып мектеп ичиндеги ички көзөмөлгө 3 айга коюлган. Жыйынтыгында 12 окуучу мектептин ички көзөмөлүндө, ЖӨИБнин каттосуна 24 окуучу алынган.

Кесипке багыт берүү максатында пландын негизинде төмөндөгү иш чаралар өткөрүлдү: 9-11-класстарда кесипке багыт берүү боюнча “Ар бир кесип ардактуу” деген темада класстык сааттар, апрель, май, айларында №5,17,10 кесиптик лицейлердин, Ата-Түрк Ала-Тоо университетинин, И.Арабаев атындагы мамлекеттик университетинин, окуу жайлардын мугалимдери мектепке келип, 9-11-класстын бүтүрүүчүлөрүнө кесип тандоо боюнча түшүндүрүү иштерин жүргүзүштү. Мектепте кесипке багыт берүү боюнча бурч уюштурулду.

**Окуучулардын райондук, шаардык сынактарда жетишкендиктери:**

|  |  |
| --- | --- |
| **Райондук иш чаралар:** | 1. 11-Б классынын окуучусу Мурзаева Адина райондук сынакта “Жоокер ыры” байгелүү орун
2. 10-11- классынын окуучулары райондук “Эр жигит” сынагында 3 орун.
3. Чынгыз Айтматовдун 90 жылдыгына карата Б.Кыдыкеев атындагы ЖКТ театрында №20 МАБ тарабынан уюштурулган сынакта 1 орун.
4. “Манас урпактары- Айтматов ар бир баланын жүрөгүндө” фестивалында 1 орун
5. Волейбол оюну боюнча өткөрүлгөн турнирде 1 орун
 |
| **Шаардык иш чаралар:**  | 1. Мектеп лигасы волейбол боюнча шаарда 1 орун
2. 11-Б классынын окуучусу Мурзаева Адина “Жоокер ыры” байгелүү орун
3. Шаардык театр коллективдеринин сынагы “Сыйкырдуу театр дүйнөсү” байгелүү орун
4. “Мен жана менин укугум” сүрөт жана дил баян сынагы
5. “Статусуңду бил” (“Знай свой статус”) Бүткүл дүйнөлүк СПИД күнүнө карата өткөрүлгөн иш чарага 7- класстын окуучулары кийизден дубал гезит жасашып, акылдуу саатка татыктуу болушту.
6. Жаңы жылга карата Бишкек шаарынын мэриясы тарабынан уюштурулган “Сүйүктүү шаарым-Бишкек” видеоролик сынагында 9-б классынын окуучулары сүйүктүү шаарыбызга арнап видеоролик тартышып 5000 сомдук сертификаттын ээси болушту.
 |
| **Республикалык иш чаралар:** | 1. 9-б кыргыз классынын окуучулары «Тагдыр сыноосу» деген кыска метраждуу корком тасма тартышып, Республикалык III «Карек» балдар сынагына катышып, калыстар тобунун атайын сыйлыгынын ээси болушту.
2. 6-8- классынын окуучулары жана жетекчиси Торокулов М.Н. Кыргыз Республикасынын Композиторлор союзунун түзүлгөндүгүнүн 80 жылдыгына арналган кыргыз композиторлорунун балдар хорлору үчүн жазылган чыгармалары боюнча хор менен ырдоо өнөрлөрүнүн сынагына катышып, байгелүү орунга татыктуу болушту.
 |

**2018-2019-окуу жылында өткөрүлгөн иш чаралар:**

|  |  |  |
| --- | --- | --- |
| **Тобокел тобу: 21** | ЖӨБнин каттосу | 19 |
| Мектептин ички көзөмөлү | 2 |
| **Ийримдер: 7** | Спорттук | 5 |
| Көркөм | 2 |
| Предметтик | 1 |
| **Мектептик иш чаралар:** | 1. 1-  сентябрь – Билим күнү2.15-сентябрь –Бүткүл дүйнөлүк планетаны тазалоо күнү3. 21-сентябрь - «Слово о Чингизе Айтматове»4. 23 - сентябрь –Мамлекеттик тил күнү5. Ноябрь – Карылар күнү 6. Ноябрь – Мугалимдер күнү7. 6 - октябрь – Жарандык коргонуу күнү8. 15-октябрь- Бүткүл дүйнөлүк таза колдор күнү 9. 19-октябрь спорттук иш чара “Спорт баарыбызды бириктирет”10. 29-октябрь «Массалык уруп соогулар жана анын залакасы» 11. 26-27-октябрь “Алтын күз”12. 1 декабрь – Бүткүл дүйнөлүк СПИДке каршы күрөшүү күнү13. Ч.А 90-жылдыгы14. 4-декабрь -Манас күнү15. 9-декабрь- Паракорчулукка каршы күрөшүү күнү13.26-27-декабрь «Жаңы жыл»14. “В гостях у светафора”15. “Ооган согушу- жан дүйнөмдүн оорусу”16. “А ну-ка парни”17. “Эр жигит”18. “Улут тили эне тил, жоготпостон сактай бил”19. 5-Март-Ак калпак күнү20. 8-Март-Аялдардын Эл Аралык майрамы21. 21-Март-Нооруз22. “Кургак учуктун алдын алуу”23. 12-апрель “Космоско саякат”24. 5-май-Конуститутция күнү25. 9-Май- Жеңиш күнү. “Эч ким, эч нерсе унутулбайт”26. “Мектеп арасында мушташтардын алдын алуу”27. 25- май- Акыркы коңгуроо28. 1-июнь- Эл аралык балдарды коргоо күнү **Акциялар:**3.   Карылар күнүнө карата «Жакыныңа жардам бер!»4.    Мүмкүнчүлүгү чектелген балдарга жардам көрсөтүү максатында   «Боорукерлик» 6.  Бүткүл дүйнөлүк СПИД күнүнө карата «Жаштар СПИДке каршы”**Сүрөт сынактары**:1.«Кесилиш»2. «Жол жана биз»3. «Менин сүйүктүү чоң атам жана чоң апам»4.  «Жаратылыш кырсыктары балдардын көзү менен»5.  «Мен жана менин укугум»6. «Билим берүү жаатында паракорчулук барбы?»7. Ч.Айтматовдун 90-жылдыгына карата “Аалам алпы Айтматов” |

 **Тарбия иштери боюнча**

 **директордун орун басары: Жакыпова А.А.**